**Colonia** je hrvatski glazbeni pop/dance sastav. Osnovan je 1996. godine u Vinkovcima, a sastav čine Ivana Lovrić i Boris Đurđević.

Povijest sastava
----------------

Sastav je nastao kao plod suradnje Borisa i Tomislava, radijskih voditelja i producenata, te Indire, koja im je pjevala vokale pri snimanju reklama i džinglova. Ime *Colonia* potječe od rimskog naziva za Vinkovce, grad u kojem su odrasli Boris i Tomislav. Za dance glazbu su se opredijelili zato što su Boris i Tomislav radili kao DJ-evi po klubovima. Prvi album prodan je u 36,000 primjeraka, drugi u 42,000 a treći u više 60,000 primjeraka.

Indira
------

**Indira (Ira) Vladić** je bivši vokal sastava i obrazovani glazbenik.

Rođena je 15. rujna 1973. godine u Županji, od oca Franja i majke Ismete. Završila je glazbenu školu "Srećko Albini" u Županji. U dvanaestoj godini postaje član županijskog orkestra limene glazbe, gdje punih 13 godina svira klarinet. U osmom razredu osnovne škole osniva band s četiri kolegice - "Zauvijek mladi". U jesen 1993. godine zapošljava se u Županijski ured za opću upravu, a 1995. godine na poziv Borisa i Tomislava postaje vokal sastava.

Boris
-----

**Boris Đurđević** je autor glazbe i tekstova na svim albumima, a zajedno s Tomislavom i aranžmana.

Rođen je 15. ožujka 1973. godine u Vinkovcima. Prvi band je osnovao s društvom iz škole. Uz pomoć računala i klavijatura skladao svoje prve pjesme. Krajem osamdesetih i početkom devedesetih godina, sa svoja dva najbolja prijatelja osniva novu grupu, ali ubrzo se razilaze.
Krajem 1993. godine počinje raditi na VFM radiju i kao DJ i producent. Zahvaljujući tom poslu, upoznaje Indiru i Tomislava. U studiju CBS snima svoj prvi single "Nek vatre gore sve" koji se počinje vrtiti po svim radio stanicama i dovodi ga do sklapanja ugovora s diskografskom kućom Crno Bijeli Svijet.

Tomislav
--------

**Tomislav Jelić** (umjetnički *DJ Kameny*) je menadžer za odnose s javnošću, a zajedno s Borisom i aranžmanima za pjesme. Rođen je 2. svibnja 1973. godine u Vinkovcima. Više godina radio je u diskotekama kao DJ i u Radiju VFM u kojem je upoznao Borisa.

Diskografija
------------

### Studijski albumi

1. *Vatra i led*, (Crno Bijeli Svijet, 1997.)
2. *Ritam ljubavi*, (Crno Bijeli Svijet, 1999.)
3. *Jača nego ikad*, (Crno Bijeli Svijet, 2000.)
4. *Milijun milja od nigdje*, (Croatia Records, 2001.)
5. *Izgubljeni svijet*, (Croatia Records, 2002.)
6. *Dolazi oluja*, (Croatia Records / Colonia production, 2003.)
7. *Najbolje od svega*, (Menart Records, 2005.)
8. *Do kraja*, (Menart Records, 2006.)
9. *Do kraja* , (limited edition) (Menart Records, 2007.)
10. *Pod sretnom zvijezdom*, (Menart Records, 2008.)
11. *Pod sretnom zvijezdom* , (limited edition) (Menart Records, 2008.)
12. *X* , (Menart Records, 2010.)
13. *Tvrđava*, (Menart Records, 2013.)

### Kompilacijski albumi

1. *The best of volume 1*, (Croatia Records, 2001.)
2. *Gold edition*, (Croatia Records / Colonia production, 2005.)
3. *Retroactive Early Years* , (Menart Records, 2010.)

### EP

1. *Oduzimaš mi dah*, (maxi) (Croatia Records, 2002.)
2. *Svjetla grada*, (maxi) (Croatia Records, 2002.)
3. *Običan dan*, (maxi) (Croatia Records / Colonia production, 2004.)
4. *Mirno more* , (promo) (Menart Records, 2008.)
5. *Avantura zove me* , (promo) (Menart Records, 2008.)
6. *Lažu oči moje* , (promo) (Menart Records, 2009.)

Izvori
------

1. ↑  Podaci o sastavu Colonia
2. ↑  Vrata i led 1997
3. ↑  Ritam ljubavi 1999

Vanjske poveznice
-----------------

Colonia - Službene stranice

| * p
* r
* u
Colonia |
| --- |
| **Indira Vladić-Mujkić • Boris Đurđević • Tomislav Jelić** |
| Studijski albumi | *Vatra i led • Ritam ljubavi • Jača nego ikad • Milijun milja od nigdje • Izgubljeni svijet • Dolazi oluja • Najbolje od svega • Do kraja • Pod sretnom zvijezdom • X (Deset) • Tvrđava* |
| Kompilacije | *The best of volume 1 • Gold edition • Retroactiv Early Years* |